पिछले साल छह जुलाई में पवित्र धार्मिक ग्रंथ की बेहुरमती के बाद मैनाठेर क्षेत्र में लोग सड़कों पर आ गए थे। पुलिस के वाहन फूंक दिए गए थे। हालात का जायजा लेने पहुंचे तत्कालीन डीआईजी अशोक कुमार सिंह को भीड़ ने घेर लिया था। डीएम उस वक्त उन्हें भीड़ में घिरा छोड़ वापस लौट आए थे। डीआईजी की गारद में तैनात पुलिसकर्मी भी डीएम के साथ ही लौट आए थे। भीड़ में घिरे डीआईजी के साथ मात्र उनके पीआरओ रह गए थे। भीड़ ने डीआईजी पर हमला बोल दिया था। पेट्रोल पंप के केबिन में डीआईजी को बंद कर फायर भी किया गया था। बुरी तरह घायल डीआईजी को तीन महीने तक बिस्तर पर रहना पड़ा था।